מתקפת הטרור על עין השלושה

מתקפת הטרור על עין השלושה התרחשה בבוקר יום שבת 7 באוקטובר 2023 בקיבוץ עין השלושה הסמוך לגדר הגבול במרכז רצועת עזה, כחלק ממתקפת הפתע על ישראל שביצע ארגון הטרור חמאס. כיתת הכוננות של הקיבוץ ניהלה קרב עם המחבלים, ובמהלך האירוע נרצחו ארבעה מתושבי הקיבוץ. ערך מורחב – מתקפת הפתע על ישראל (2023) בבוקר יום שבת כ"ב בתשרי ה'תשפ"ד, שמיני עצרת ושמחת תורה, 7 באוקטובר 2023, פתחו ארגוני הטרור חמאס והג'יהאד האסלאמי הפלסטיני במתקפת פתע על ישראל. בחסות שיגור כ-4,300 רקטות, חדרו כ־6,000 מחבלים מרצועת עזה לעשרות יישובים ישראליים ומתקנים צבאיים באזור עוטף עזה ובסביבתו, מ-119 פרצות שונות בגדר, תוך ניהול קרבות ירי נגד כוחות ביטחון מעטים. המחבלים ביצעו מעשי טבח ואונס, רצחו והרגו 1,150 בני אדם, מתוכם טבחו ב-779 אזרחים, וחטפו לרצועת עזה כ־251 אנשים, ובהם גברים, נשים, קשישים ותינוקות. בשעות הראשונות נלחמו נגדם כיתות הכוננות, שוטרי משטרת ישראל, לוחמי הימ"מ וחיילי צה"ל, שהיו בנחיתות מספרית. בקרבות נהרגו כ־1,609 מחבלים בשטח ישראל, ובצד הישראלי נהרגו 301 חיילים, 55 שוטרים ו־10 אנשי שירות הביטחון הכללי. כ-100 מחבלי חמאס חדרו לקיבוץ עין השלושה, שהיה נתון לתקיפת המחבלים במשך שבע שעות, במהלכן תושבי הקיבוץ שהו בממ"דים, וארבעת חברי כיתת הכוננות של הקיבוץ לחמו כדי לבלום את המחבלים. במתקפה נרצחו בקיבוץ ארבעה אנשים, בהם רבש"ץ הקיבוץ, רס"ן במיל' רם נגבי, ועוד שלוש נשים בהן מרסל טליה, ממקימות חוות טליה שבדרום הר חברון, ששהתה בביקור אצל משפחת בתה שילדה תינוקת כמה ימים טרום המתקפה. שני בניה של מרסל, בצלאל וידידיה הגיעו מחוות טליה במהלך המתקפה, הצטרפו לכיתת הכוננות בלחימה במחבלים וסייעו בחילוץ האזרחים. בנוסף בשעות הצהריים הצטרפו ללחימה במחבלים שני תושבי אביגיל שהוזעקו על ידי חברם מתן מליחי, סגן הרבש"ץ של הקיבוץ, יחד עם מספר חיילים שאספו בדרך. המחבלים הציתו בתים ברחבי הקיבוץ, במקרה אחד נרצחה אישה בת שמונים שנלכדה בביתה הבוער. נרצחת אחרת, אישה ישראלית-צ'יליאנית בת 39 נורתה שמונה פעמים. למחרת הקרב פונו תושבי הקיבוץ לבתי מלון באילת, שם הוקמו גני ילדים לילדי הקיבוץ. הקיבוץ הוכרז שטח צבאי סגור, אך רפתו, שבה 320 פרות, חזרה לפעול לאחר שלושה ימים, והתחדשה גם העבודה בשדות שבחלקו המזרחי של הקיבוץ. בחודש מרץ 2024, עברו 89 משפחות מהקיבוץ למגורים זמניים בנתיבות. סיפורים אישיים על אירועי 7 באוקטובר: שמעון כהן, כשהחבר הכי טוב מספר שיש לו מחבלים בחצר, באתר ערוץ 7, 11 באוקטובר 2023 מאיה פולק, ‏עין השלושה: המחבלים אכלו ושתו במטבח, ושרפו את הבית. חבר הקיבוץ הציל את משפחתו כשהוא מחוץ לממ"ד עם כדור בקנה, בעיתון מקור ראשון, 27 באוקטובר 2023 ז'קלין גליקסמן (81), עין השלושה: "כשאני אומרת שהוא נכנס לממ"ד – אף אחד לא מאמין", באתר ישראל היום, 2 בנובמבר 2023 מירב כהן, תושבת קיבוץ עין השלושה, על הזמן הרב שלקח עד לחילוצם לאחר חדירת המחבלים לעוטף עזה: "עברתי סיוט של החיים, היינו במצב בו אנו לגורלנו", באתר 103fm,‏ 8 באוקטובר 2023 רשימת אזרחים שנרצחו בעין השלושה בחודש אוקטובר 2023, באתר "לעד" של המוסד לביטוח לאומי יישוב אחרי יישוב: הנרצחים בטבח חמאס, העדויות המצמררות וסיפורי הגבורה, באתר ynet, 17 באוקטובר 2023 ※ 100 ימי לחימה: 779 אזרחים נרצחו, 52,571 נפגעו, באתר ערוץ 7, 13 בינואר 2024 ※ עמית סגל, ‏הבקשה של פיקוד הדרום בלילה שלפני הטבח - והסירוב, באתר ‏מאקו‏, 26 בפברואר 2024 ※ אלון חכמון, ‏הותרו לפרסום שמותיהם של 55 שוטרים שנרצחו במתקפת הטרור, באתר מעריב אונליין, 18 באוקטובר 2023 ※ ראיון של ראש השב"כ רונן בר לדני קושמרו, חדשות 12 – makoVOD (וידאו) שלומי הלר‏, בצלאל יצא להציל את אמו - וגילה את גופתה: "הייתה מחוררת בכל הגוף", באתר וואלה, 10 באוקטובר 2023 משה גלעד, ברפתות של עוטף עזה נחושים להמשיך בחיים, גם אם הם בלתי אפשריים, באתר הארץ, 12 בנובמבר 2023 אורית מרלין-רוזנצוייג, ילדה תינוקת ביום חמישי, איבדה את אמה בשבת: "מצאו אותה עם ממתקים לילדים, ירויה", באתר ynet, 9 באוקטובר 2023 בת חן אפשטיין אליאס, הסיפור שלא סופר על החילוץ ההירואי מקיבוץ עין השלושה, באתר ישראל היום, 25 בינואר 2024 Zomer, Navit (2024-05-15). "Rediscovering normality: Kibbutzim in southern Israel are bouncing back". Ynetnews (באנגלית). נבדק ב-2024-08-21. 24horas, Hija de chilena murió en Israel tras ataque de Hamas: habría recibido 8 disparos, 24horas, ‏7 באוקטובר 2024 (בספרדית) יוגב כרמל, ‏"העיקר שהילדים ירגישו שבטוח פה ושהם יכולים לסמוך עלינו", באתר ‏מאקו‏, 11 בנובמבר 2023 מאיה רונן, ‏"פרנסה כבר לא תהיה כנראה השנה, אבל יש עבודה": חקלאי העוטף מכינים את הקרקע ליום שאחרי, באתר דבר העובדים בארץ ישראל, 14 בנובמבר 2023 יניר יגנה‏, חמישה חודשים במלון הספיקו: 89 משפחות מעין השלושה עברו למגורים זמניים בנתיבות - וואלה חדשות, באתר וואלה, 19 במרץ 2024